ITEL คาดเริ่มเทรด “วอร์แรนต์ 3” ต้น พ.ย.นี้
ITEL คาด ITEL-W3 จะสามารถทำการซื้อขายวันแรกเป็นช่วงสัปดาห์แรกต้นเดือนพ.ย.นี้
ITEL คาด ITEL-W3 จะสามารถทำการซื้อขายวันแรกเป็นช่วงสัปดาห์แรกต้นเดือนพ.ย.นี้
20 ต.ค. 2564

นายณัฐนัย อนันตรัมพร ประธานเจ้าหน้าที่บริหาร บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า ตามมติที่ประชุมสามัญผู้ถือหุ้นของบริษัทประจำปี 2564 ให้บริษัทฯออกและจัดสรรใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 3 (ITEL-W3) จำนวนไม่เกิน 312,500,000 หน่วย จัดสรรให้แก่ผู้ถือหุ้นเดิมของบริษัท ฯ ในอัตราส่วน 4 หุ้นสามัญต่อใบสำคัญแสดงสิทธิที่จะซื้อหุ้นสามัญ 1 หน่วย (กรณีมีเศษให้ปิดทิ้ง) โดยไม่คิดมูลค่า
ทั้งนี้ บริษัทฯ ได้กำหนดรายชื่อผู้ถือหุ้นที่มีสิทธิได้รับจัดสรรใบสำคัญแสดงสิทธิ ในวันที่ 23 กันยายน 2564 จะมีอายุของใบสำคัญแสดงสิทธิ 18 เดือน นับตั้งแต่วันที่ออกและเสนอขายใบสำคัญแสดงสิทธิ ITEL-W3 (ตั้งแต่วันที่ 15 ตุลาคม 2564 – 14 เมษายน 2566) โดยคาดการณ์วันที่จะสามารถทำการซื้อขายวันแรกเป็นช่วงสัปดาห์แรกต้นเดือนพฤศจิกายนนี้
สำหรับรายละเอียดและเงื่อนไขอื่นๆ สามารถดูได้จากหนังสือแจ้งการจัดสรรใบสำคัญแสดงสิทธิที่จะซื้อหุ้นสามัญ ของบริษัท อินเตอร์ลิ้งค์เทเลคอม จำกัด (มหาชน) ครั้งที่ 3 (ITEL-W3) หรือติดต่อฝ่ายนักลงทุนสัมพันธ์ของบริษัทฯได้ที่หมายเลขโทรศัพท์ 02-6662222 ต่อ 8012